Az ajánlattételi felhívás 1. sz. melléklete

**Felolvasólap**

**„Józsefvárosban elérhető közszolgáltatásokkal való elégedettséggel kapcsolatos kutatás”** tárgyú közbeszerzési értékhatárt el nem érő beszerzési eljáráshoz

|  |  |
| --- | --- |
| Ajánlattevő neve: |  |
| Ajánlattevő székhelye: |  |
| Adószáma: |  |
|  |  |
| Telefon: |  |
| E-mail: |  |
| Kijelölt kapcsolattartó: |  |
| Kijelölt kapcsolattartó elérhetősége (telefon, e-mail): |  |
| Az ajánlattevő által adott árajánlat (nettó Ft + Áfa = bruttó Ft): | nettó: Ft  Áfa: Ft  bruttó: Ft |
| Az ajánlattevő által benyújtott referencia: |  |

Kelt: ……………………………..

|  |
| --- |
| …………………………………  cégszerű aláírás |

Az ajánlattételi felhívás 2. sz. melléklete

**Nyilatkozat**

**„Józsefvárosban elérhető közszolgáltatásokkal való elégedettséggel kapcsolatos kutatás”** tárgyú közbeszerzési értékhatárt el nem érő beszerzési eljárásban

Alulírott …………………….. társaság (ajánlattevő), melyet képvisel:…………………………

**az alábbi nyilatkozatot tesszük:**

Nem állnak fenn velem / velünk szemben az alábbi kizáró okok, mely szerint nem lehet ajánlattevő, aki:

Az eljárásban nem lehet ajánlattevő, részvételre jelentkező, alvállalkozó, és nem vehet részt alkalmasság igazolásában olyan gazdasági szereplő, aki

a) az alábbi bűncselekmények valamelyikét elkövette, és a bűncselekmény elkövetése az elmúlt öt évben jogerős bírósági ítéletben megállapítást nyert, amíg a büntetett előélethez fűződő hátrányok alól nem mentesült:

aa) a Büntető Törvénykönyvről szóló 2012. évi C. törvény (a továbbiakban: Btk.) szerinti bűnszervezetben részvétel, ideértve a bűncselekmény bűnszervezetben történő elkövetését is;

ab) a Btk. XXVII. fejezetében meghatározott korrupciós bűncselekmények, valamint a Btk. szerinti hűtlen kezelés vagy hanyag kezelés;

ac) a Btk. szerinti költségvetési csalás;

ad) a Btk. szerinti terrorcselekmény, valamint ehhez kapcsolódó felbujtás, bűnsegély vagy kísérlet;

ae) a Btk. szerinti pénzmosás, valamint a Btk. szerinti terrorizmus finanszírozása;

af) a Btk. szerinti emberkereskedelem, valamint a Btk. szerinti kényszermunka;

ag) a Btk. szerinti versenyt korlátozó megállapodás közbeszerzési és koncessziós eljárásban;

ah) a gazdasági szereplő személyes joga szerinti, az a)-g) pontokban felsoroltakhoz hasonló bűncselekmény;

b) egy évnél régebben lejárt adó-, vámfizetési vagy társadalombiztosítási járulékfizetési kötelezettségének nem tett eleget, kivéve, ha tartozását és az esetleges kamatot és bírságot az ajánlat vagy részvételi jelentkezés benyújtásának időpontjáig megfizette vagy ezek megfizetésére halasztást kapott;

c) végelszámolás alatt áll, vonatkozásában csődeljárás elrendeléséről szóló bírósági végzést közzétettek, az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;

d) tevékenységét felfüggesztette vagy akinek tevékenységét felfüggesztették;

e) gazdasági, illetve szakmai tevékenységével kapcsolatban bűncselekmény elkövetése az elmúlt három éven belül jogerős bírósági ítéletben megállapítást nyert;

f) esetében az ajánlatkérő bizonyítani tudja, hogy az adott eljárásban megkísérelte jogtalanul befolyásolni az ajánlatkérő döntéshozatali folyamatát, vagy olyan bizalmas információt kísérelt megszerezni, amely jogtalan előnyt biztosítana számára a beszerzési eljárásban, vagy korábbi beszerzési eljárásból ebből az okból kizárták, és a kizárás tekintetében jogorvoslatra nem került sor az érintett beszerzési eljárás lezárulásától számított három évig;

g) tekintetében a következő feltételek valamelyike megvalósul:

ga) nem az Európai Unió, az Európai Gazdasági Térség vagy a Gazdasági Együttműködési és Fejlesztési Szervezet tagállamában, a Kereskedelmi Világszervezet közbeszerzési megállapodásban részes államban vagy az EUMSZ 198. cikkében említett tengerentúli országok és területek bármelyikében vagy nem olyan államban rendelkezik adóilletőséggel, amellyel Magyarországnak kettős adózás elkerüléséről szóló egyezménye van, vagy amellyel az Európai Uniónak kétoldalú megállapodása van a közbeszerzés terén,

gb) olyan szabályozott tőzsdén nem jegyzett társaság, amely a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § 38. tényleges tulajdonos pont a)-d) alpontja szerinti tényleges tulajdonosát nem képes megnevezni, vagy

gc) a gazdasági szereplőben közvetetten vagy közvetlenül több, mint 25%-os tulajdoni résszel vagy szavazati joggal rendelkezik olyan jogi személy vagy személyes joga szerint jogképes szervezet, amelynek tekintetében a gb) alpont szerinti feltétel fennáll;

h) **akivel szemben a foglalkoztatás-felügyeleti hatóság a foglalkoztatást elősegítő szolgáltatásokról és támogatásokról, valamint a foglalkoztatás felügyeletéről szóló 2020. évi CXXXV. törvény 9. § (1) bekezdés a), b) pontjai szerinti, egy évnél nem régebben jogerőre emelkedett közigazgatási szankciót alkalmazott.**

Nyilatkozom, hogy az általam képviselt szervezet az államháztartásról szóló 2011. évi CXCV. törvény 41. § (6) bekezdése szerint átlátható szervezetnek minősül, figyelemmel a törvény 1. § 4. pontjára.

Kelt: ……………………………..

|  |
| --- |
| …………………………………  cégszerű aláírás |

Az ajánlattételi felhívás 3. sz. melléklete

**Ajánlattételi Nyilatkozat**

**„Józsefvárosban elérhető közszolgáltatásokkal való elégedettséggel kapcsolatos kutatás”** tárgyú közbeszerzési értékhatárt el nem érő beszerzési eljáráshoz

Alulírott …………………….., mint a ………………… ajánlattevő (székhely: ………………) ……………. (*képviseleti jogkör/titulus megnevezése*) az ajánlatkérésben foglalt valamennyi formai és tartalmi követelmény és kikötés gondos áttekintése után az alábbi nyilatkozatot tesszük:

1. Elfogadjuk, hogy amennyiben olyan kitételt tettünk ajánlatunkban, ami ellentétben van ajánlatkéréssel, vagy annak mellékleteivel, illetve azok bármely feltételével, akkor az ajánlatunk érvénytelen.
2. Kijelentjük, hogy amennyiben, mint nyertes ajánlattevő kiválasztásra kerülünk, a szerződést megkötjük, továbbá az ajánlatkérésben vagy annak mellékleteiben rögzített szolgáltatást ajánlatban meghatározott díjért szerződésszerűen teljesítjük.
3. Tudatában vagyunk annak, hogy közös ajánlat esetén a közösen ajánlatot tevők személye nem változhat sem a beszerzési eljárás, sem az annak alapján megkötött szerződés teljesítése során. Annak is tudatában vagyunk, hogy a közös ajánlattevők egyetemlegesen felelősek mind a beszerzési eljárás, mind az annak eredményeként megkötött szerződés teljesítése során.
4. Kijelentjük, hogy az Önkormányzat klímavédelmi intézkedési tervét megismertük, a szerződés teljesítése során az intézkedési tervben foglaltaknak megfelelően járunk el.

Kelt: ……………………………..

|  |
| --- |
| …………………………………  cégszerű aláírás |

Az ajánlatkérés 4. sz. melléklete

**Titoktartási****Nyilatkozat**

**„Józsefvárosban elérhető közszolgáltatásokkal való elégedettséggel kapcsolatos kutatás”** tárgyú közbeszerzési értékhatárt el nem érő beszerzési eljárás

1. Alulírott …………………….., mint a ………………… ajánlattevő (székhely: ………………) ……………. (*képviseleti jogkör/titulus megnevezése*) nyertességem esetén tudomásul veszem, hogy a „**Józsefvárosban elérhető közszolgáltatásokkal való elégedettséggel kapcsolatos kutatás”** tárgyú, közbeszerzési értékhatárt el nem érő beszerzési eljárásban foglalt feladataim ellátása során a tudomásomra jutott, bizalmasnak tekintett információkat titokként kezelem, azokat illetéktelen személynek nem adom át, nem teszem hozzáférhetővé, nem hozom illetéktelen személy vagy a nyilvánosság tudomására.
2. Vállalom, hogy a bizalmas információkat vagy azok részeit magam vagy illetéktelen személyek hasznára nem alkalmazom, abból felhatalmazás nélkül más bizalmas információt nem készítek, felhatalmazás nélkül az adatot nem másolom, nem sokszorosítom, abból kivonatot nem készítek, illetve ezek tartalmának rögzítésére semmiféle technikai vagy más eszközt nem alkalmazok.
3. Tudomásul vettem, hogy a bizalmas információt tartalmazó adathordozót a megismerési jog megszűnésekor (pl. szerződésben foglaltak teljesítése, a munkáltatóval fennálló jogviszonyom megszűnése stb.) ajánlatkérő részére köteles vagyok átadni.
4. Tudomásul vettem, hogy a titoktartási kötelezettség a szerződés lejáratát követően is a vonatkozó jogszabályban meghatározott ideig, de legalább öt évig terhel.
5. Tudomásul vettem, hogy a nyilatkozatban foglaltak megszegése miatt ajánlatkérő kártérítési és/vagy egyéb igényt érvényesíthet velem szemben.

Kelt: …………………………….

…………………………………

cégszerű aláírás

Az ajánlattételi felhívás 5. sz. melléklete

**VÁLLALKOZÁSI SZERZŐDÉS**

**(tervezet)**

amely létrejött egyrészről

**Budapest Főváros VIII. kerület Józsefvárosi Önkormányzat**

székhely: 1082 Budapest, Baross utca 63-67.

képviseli: Pikó András polgármester

nyilvántartási szám: 735715

adószám: 15735715-2-42

statisztikai számjel: 15735715-8411-321-01

számlavezető neve: OTP Bank Nyrt.

bankszámlaszám: 11784009-15508009

mint Megrendelő (továbbiakban: **Megrendelő**),

másrészről

**neve:**

**képviseli:**

székhely:

cégjegyzékszám:

adószám:

bankszámla szám:

mint Vállalkozó (továbbiakban: **Vállalkozó**) a továbbiakban - együttesen Felek - között az alábbi feltételek mellett:

1. **Előzmények**
   1. Megrendelő kijelenti, hogy a megbízás tárgyát képező feladatok nem tartoznak a Megrendelő által foglalkoztatott köztisztviselői/munkavállalói munkakörbe. Azt hivatali munkatárs azért nem tudja ellátni mert az adott feladat elvégzése megfelelő szakértelmet, szakképzettséget és gyakorlatot, vagy egyéb megfelelő sajátos szakmai adottságokat, képességeket, különleges szakértelmet kíván
   2. Jelen szerződés megkötése közbeszerzési értékhatárt el nem érő - nyílt pályázatú - beszerzés eredménye, tekintettel arra, hogy a közbeszerzésekről szóló 2015. évi CXLIII törvény (továbbiakban Kbt.) részekre bontás tilalmára vonatkozó szabályai és a közbeszerzési értékhatárok szempontjából a „Józsefvárosban elérhető közszolgáltatásokkal való elégedettséggel kapcsolatos kutatás” tárgyú közbeszerzési értékhatárt el nem érő beszerzési eljárás” tárgyú beszerzés nem minősül közbeszerzésnek. A szerződéskötésre a ………/2025. (………) számú polgármesteri határozat alapján kerül sor.Jelen szerződés elválaszthatatlan részét képezi a beszerzési eljárás ajánlattételi felhívása (1. sz. melléklet), a Vállalkozó ajánlata (2. sz. melléklet). Felek fentiekre tekintettel az alábbi szerződést kötik.
2. **A szerződés tárgya**
   1. A Megrendelő megbízása alapján Vállalkozó elvállalja az alábbi feladatok jelen szerződésben meghatározott feltételek szerinti elvégzését: a „Józsefvárosban elérhető közszolgáltatásokkal való elégedettséggel kapcsolatos kutatás” tárgyú szolgáltatás megszervezését és lebonyolítását.
      1. Kérdőíves adatfelvétel elvégzése

A Vállalkozó feladata egy kérdőíves adatfelvétel végrehajtása egy 800 háztartásból álló mintán a Józsefvárosban élők körében. Adatok, információk gyűjtése a kerületi közszolgáltatásokkal kapcsolatos elégedettségről, a folyamatban lévő és megvalósult önkormányzati fejlesztésekkel kapcsolatos tájékozódásról és elégedettségről, a kerületi lakosok tájékozódási formáiról, illetve a kerületi lakosok részvételi folyamatokban való részvételéről. A mintán belül törekedni kell a józsefvárosi irányítószámok kiegyensúlyozott megjelenítésére.

A kérdőív kérdései kitérnek a megkérdezett szocio-demográfiai jellemzőire (megkérdezett kora, neme, legmagasabb iskolai végzettsége, foglalkoztatottsága stb.), a kerületi közszolgáltatásokkal kapcsolatos elégedettségre, a folyamatban lévő és megvalósult önkormányzati fejlesztésekkel kapcsolatos tájékozódásra és elégedettségre, a kerületi lakosok tájékozódási formáira, illetve a kerületi lakosok részvételi folyamatokban való részvételére.

Egy kérdőív kitöltésének időtartama várhatóan 24 perc.

* + 1. A vállalkozó feladatai részletesen

A Józsefvárosban élők véletlen mintájának, illetve Józsefváros irányítószámainak súlyozott mintájának elkészítése (az Ajánlatkérő által átadott adatok alapján),

a kérdőív kidolgozása és szerkesztése a Polgármesteri Hivatal által átadott, zárt és nyitott kérdéseket is tartalmazó kérdőív-vázlat alapján,

a kérdőívek telefonos lekérdezése a 800 főből álló mintán,

az adatok rögzítése és statisztikai-szociológiai értékelése,

a lekérdezés eredményeit összefoglaló prezentáció elkészítése összefoglaló táblázatokkal

* 1. A Vállalkozó kijelenti, hogy a feladatot megismerte, azt a feladat meghatározásához szükséges mértékben és az elvárható gondossággal áttanulmányozta, valamint a jelen okiratba foglalt megállapodást ennek megfelelően kötötte.
  2. Vállalkozó jelen szerződés szerinti feladatait a megrendelői érdekeknek megfelelően, felelősségteljesen köteles teljesíteni.
  3. A Vállalkozó kijelenti, hogy a szerződéskötésnek részéről sem jogi, sem egyéb akadálya nincs, a teljesítéshez szükséges pénzügyi és szakmai feltételrendszerrel rendelkezik, megrendelői tájékoztatás ismeretében nem áll fenn olyan körülmény, amely a szerződésszerű teljesítésben akadályozná.
  4. A teljesítés helye: Budapest Főváros VIII. kerület Józsefvárosi Önkormányzat 1082 Budapest, Baross u. 63-67.

1. **A Felek jogai és kötelezettségei**
   1. A Vállalkozó kötelezettséget vállal arra, hogy vállalkozói teendőit a hatályos jogszabályi rendelkezések között, a tőle elvárható minőségben, megfelelő szakmai gondossággal, a legjobb tudása szerint teljesíti a Megrendelő érdekeinek figyelembevételével.
   2. A Vállalkozó kijelenti, hogy rendelkezik a szerződésben meghatározott feladatok ellátásához szükséges képesítéssel és eszközökkel. A Vállalkozó a jelen szerződés szerinti tevékenységet saját felelősségére és kockázatára végzi. Vállalkozó alvállalkozót (Polgári Törvénykönyvről szóló 2013. évi V. törvény, a továbbiakban: Ptk. szerint Közreműködőt) kizárólag a Megrendelő előzetes írásbeli hozzájárulásával alkalmazhat. Az alvállalkozó jogosulatlan igénybevétele esetén a Vállalkozó felelős mindazokért a károkért is, melyek igénybevételük nélkül nem következtek volna be. A Vállalkozó az általa a szerződés teljesítésébe bevont közreműködők tevékenységéért a Ptk. 6:148. § (1) bekezdése szerint úgy felel, mintha maga járt volna el.
   3. Vállalkozó az általa végzett tevékenységért felelősséget vállal. Vállalkozó helytállni tartozik Megrendelő irányába a Vállalkozónak felróható okból okozott kárért is.
   4. Vállalkozó a jelen szerződésben feltüntetett adataiban bekövetkezett változást a Megrendelővel megfelelő időben, de legkésőbb a változástól számított 3 munkanapon belül, írásban köteles közölni. Az értesítés elmulasztásából eredő kárért a Vállalkozó felel.
   5. Vállalkozó tudomásul veszi, hogy a jelen szerződés szerinti feladat ellátása során tudomására jutott adatok, tények, információk tekintetében titoktartási kötelezettség terheli, mely alól jelen szerződés megszűnését követően sem mentesül. A Vállalkozó a szerződés teljesítése során tudomására jutott adatokat, információkat kizárólag a Megrendelő jóváhagyásával hozhatja harmadik személy vagy hatóság tudomására.
   6. A Felek a szerződés teljesítése érdekében kötelesek egymással együttműködni, a feladatellátás során felmerült problémákat, hiányosságokat egymás felé haladéktalanul jelezni.
   7. A Felek kötelesek a szerződés időtartama alatt folyamatosan, a jóhiszeműség és a tisztesség követelményeinek megfelelően, kölcsönösen együttműködni. Ennek megfelelően időben tájékoztatják egymást, nem csupán a jelen szerződésben foglaltak teljesítéséről, hanem minden olyan számottevő kérdésről, amely a szerződés teljesítésére kihatással lehet.
   8. Amennyiben bármelyik fél megszegi a tájékoztatási és együttműködési kötelezettségét, köteles a másik fél ebből származó kárát a szerződésszegéssel okozott károkért való felelősség általános szabályai szerint megtéríteni.
   9. Vállalkozó köteles jelen szerződésben meghatározott feladatait a Megrendelő utasításainak megfelelően ellátni. Vállalkozó amennyiben a megrendelésnek nem, vagy nem teljes mértékben tesz eleget, a vonatkozó utasításokban foglaltaktól szándékosan vagy gondatlanul eltér, és ezáltal nem megfelelő minőségben végzi el a feladatot vagy Megrendelő részéről a feladat elvégzésével szemben bármilyen jogos kifogás merül fel, úgy Vállalkozó köteles a feladatot hibátlanul újból, díjmentesen elvégezni.
   10. A Vállalkozó a megbízás ideje alatt köteles a Megrendelő rendelkezésére állni és a munka során felmerült problémákat haladéktalanul jelezni részére. A Vállalkozó köteles a tevékenységéről és az általa végzett feladatok állásáról a Megrendelőt folyamatosan tájékoztatni.
   11. A Vállakozó tudomásul veszi, hogy a megbízás teljesítése során a Megrendelővel kapcsolatban tudomására jutott adatok, információk, megoldások, eljárási módszerek a szerződés időtartama alatt, illetve azt követően is a vonatkozó jogszabály alapján üzleti titkot képeznek, és azok kizárólag a Megrendelő részére hasznosíthatók, így a Vállakozó köteles gondoskodni arról, hogy azok a Megrendelő előzetes, írásbeli engedélye nélkül nem kerülnek nyilvánosságra, illetve harmadik személy részére nem válnak hozzáférhetővé. Ezen túlmenően sem közölhet illetéktelen személlyel olyan adatot, amely a feladata ellátásával összefüggésben jutott a tudomására, és amelynek közlése a Megrendelőra vagy más személyre hátrányos következménnyel járna.
   12. A Megrendelő a jelen szerződéssel felhasználási jogot szerez a 2. pontban meghatározott feladatok eredményeként létrejövő adatok felhasználására. A Megrendelő jogosult továbbá a közvéleménykutatás termékeinek saját célra történő elemzésére
   13. Vállalkozó a megbízást elfogadja.
   14. Megbízott tevékenységével nem veszélyeztetheti a Megrendelő jó hírnevét.
   15. Megbízott köteles a jogszabályok által előírt munka-, tűz- és balesetvédelmi előírásokat betartani.
2. **A megbízás tartama és megszűnése, a teljesítés határideje és módja**
   1. Teljesítési határidő: a szerződéskötéstől számított 90 naptári nap. Megbízó az átvételétől számított 5 munkanapon belül nyilatkozik a tekintetben, hogy a kutatási prezentációt elfogadja-e, vagy azt – az újabb határidő megjelölésével – kijavításra visszaadja.
   2. Vállalkozó a Megbízó utasítása szerint köteles eljárni. Az utasítás nem terjedhet ki a munka megszervezésére, illetőleg nem teheti a teljesítést terhesebbé. Vállalkozó köteles a Megrendelőt minden olyan körülményről haladéktalanul értesíteni, amely a vállalkozás eredményességét vagy kellő időre való elvégzését veszélyezteti vagy gátolja. Az értesítés elmulasztásából eredő kárért felelős. Felek kölcsönös egyetértésben megállapodnak, hogy amennyiben a teljesítés befejezési határidejét Vállalkozó rajta kívülálló ok miatt nem tudja teljesíteni, úgy azt akadályoztatás címén írásban köteles jelezni Megrendelő felé. Az akadályoztatást közlő levélnek tartalmaznia kell az akadályoztatás okát, valamint az ebből eredő határidő eltolódást. Megrendelő, ha az akadályoztatás tényét — indokolt esetben — elfogadja, úgy az új határidő elfogadásával visszaigazolja azt, amennyiben nem ismeri el, úgy írásban jelzi azt Vállalkozónak. Ha a Megbízó célszerűtlen vagy szakszerűtlen utasítást ad, erre a Vállalkozó köteles őt figyelmeztetni. A figyelmeztetés elmulasztásából eredő kárért a Vállalkozó felelős.

* 1. A Megrendelő a szerződéstől bármikor – egyoldalú nyilatkozattal – elállhat, köteles azonban a Vállalkozó addig felmerült költségét megtéríteni.
  2. A Vállalkozó akkor állhat el a szerződéstől, ha rajta kívül álló ok miatt képtelen a szerződésben vállalt munkát részben vagy teljes egészében elvégezni, ebben az esetben a Vállalkozó akkor mentesül az elállás folytán bekövetkező esetleges kár vagy veszteség megtérítése alól, ha a teljesítés-képtelenségről, annak okáról, annak felismerésekor haladéktalanul, de lekésőbb 8 munkanapon belül értesíti a Megrendelőt. Azt a tényt, hogy a teljesítés képtelenség nincs okozati összefüggésben a Vállalkozó magatartásával, a Vállalkozó köteles bizonyítani. A Vállalkozó az elállást a Megrendelőhöz intézett írásbeli nyilatkozattal közli.
  3. A Szerződő Felek jelen Szerződést csak írásban, közös megegyezéssel módosíthatják.

4.6. Szerződő Felek jelen Szerződést közös megegyezéssel bármikor megszüntethetik.

* 1. Ebben az esetben a Vállalkozót kizárólag a kikötött díj már teljesített szolgáltatással arányos része illeti.
  2. Jelen Szerződés a másik fél súlyos szerződésszegése esetén azonnali hatállyal, a szerződésszegő félhez címzett írásbeli nyilatkozattal felmondható. Az írásbeli felmondás a másik fél által igazolt kézhezvétellel hatályosul. A Vállalkozó részéről súlyos szerződésszegésnek minősül, ha a Jelen Szerződésben a vállalt bármely kötelezettségét súlyosan megszegi, így különösen, ha a kutatást nem készíti el.
  3. Felek a Szerződés rendes felmondással történő megszüntetésének jogát kizárják.
  4. Ha a Megbízó a szerződéstől azért állt el, mert a 4.1. pont szerinti teljesítési határidő lejárta előtt nyilvánvalóvá vált, hogy a Vállalkozó a munkát csak olyan számottevő késéssel tudja elvégezni, hogy a teljesítés emiatt a Megbízónak már nem áll érdekében, a Megbízó a szerződésszegésre vonatkozó szabályok szerint kártérítést követelhet.
  5. Amennyiben Vállalkozó a 4.1. pontban meghatározott teljesítési határidő vonatkozásában késedelembe esik, úgy Megbízó részére késedelmi kötbért fizet. A késedelmi kötbér mértéke 5.000 Ft/naptári nap. A maximuma az általános forgalmi adó nélkül számított ellenszolgáltatás 5%-a. A kötbér maximumának elérésekor Megrendelő jogosult a Szerződéstől elállni. A késedelmi kötbér azon a napon válik esedékessé, amely napon a késedelem megszűnt, illetve amely napon a késedelmi kötbér elérte maximális mértékét, azzal, hogy annak érvényesítésére a Megbízó külön értesítése nélkül a Ptk. 6:49. § (1) bekezdésében szabályozott beszámítási szabályok alapján kerül sor.
  6. A Vállalkozó meghiúsulási kötbérfizetési kötelezettséggel tartozik, ha olyan okból, amelyért felelős, a Szerződés teljesítése meghiúsul. A meghiúsulási kötbér mértéke az általános forgalmi adó nélkül számított ellenszolgáltatás 5%-a. A Vállalkozó jelen Szerződés aláírásával hozzájárul ahhoz, hogy kötbérigényét a Megrendelő külön értesítés nélkül a Ptk. 6:49 § (1) bekezdésében szabályozott beszámítási szabályok alapján érvényesítse.
  7. A Ptk. 6:186. § (1) bekezdése alapján a kötelezett pénz fizetésére kötelezheti magát arra az esetre, ha olyan okból, amelyért felelős, megszegi a szerződést.
  8. A 2.1 pontban szerint megrendelt adatfelvétel és közvéleménykutatás jogszerűségéért és szakszerűségéért a Vállalkozó felel.
  9. A szerződés az aláírásának napján – amennyiben a felek nem egy napon írják alá a szerződést, az utolsó aláírás napján – lép hatályba. A szerződés a szerződés tárgya szerinti szolgáltatás teljesülésekor veszti hatályát.

1. **Vállalkozói díj és fizetési feltételek**
   1. A megbízás ellátásáért a Megrendelő a Vállakozónak vállalkozói díjat fizet.
   2. A Vállakozót a jelen szerződés 2.1. -2.1.2. pontjában meghatározott feladatok ellátásáért **nettó …………… Ft +ÁFA azaz nettó …………… forint + ÁFA, azaz *bruttó ………… Ft, azaz bruttó …………… forint*** vállalkozói díjilleti meg. A Megrendelő a Vállalkozót megillető megbízási díjat a Megbízott által kiállított számla ellenében 30 banki munkanapon belül jelen szerződésben feltüntetett számlaszámra történő átutalással fizeti meg.
   3. A Vállalkozó az ellátott feladatokról a befejezést követő 5. naptári napjáig juttatja el írásbeli beszámolóját a Megrendelő kapcsolattartójának, melynek alapján kerül kiállításra Megrendelő részéről a szakmai teljesítésigazolás. Megbízott a Megrendelő által aláírt szakmai teljesítésigazolás alapján jogosult a megbízási díjról a számláját kiállítani. Vállalkozó a kiállított számla mellé köteles csatolni a mintavétel és a lekérdezés eredményeit összefoglaló értékelést és a zárótanulmányt elektronikus formátumban, valamint a lekérdezés értékelést és a zárótanulmányt 3-3 nyomtatott és aláírt példányban.
   4. A vállalkozói díj a Megrendelő által kiadott szakmai teljesítésigazolás alapján a Vállalkozó által benyújtott, a jogszabályok szerint kiállított, alakilag és tartalmilag kifogástalan számla ellenében, a számla Megrendelő általi befogadását követő 15 banki munkanapon belül jelen szerződésben feltüntetett számlaszámra történő átutalással kerül kifizetésre.
   5. Megbízott általi szerződésszerű teljesítés igazolására a polgármester jogosult.
   6. Megbízott a megbízási díjon felül egyéb címen sem díjazásra, sem költségtérítésre nem tarthat igényt. A megbízási díj magában foglalja a Megbízottnak a szerződés teljesítésével kapcsolatosan felmerült valamennyi költségét, egyéb igénnyel a Megrendelővel szemben semmilyen jogcímen nem léphet fel.

Megrendelő kijelenti, hogy a megbízási díj kifizetéséhez szükséges pénzügyi fedezet a 2025. évi költségvetésről szóló 5/2025. (II. 27.) önkormányzati rendelet alapján rendelkezésre áll.

* 1. Amennyiben a szabályosan kiállított számla alapján esedékessé váló díjat Megrendelő késedelmesen fizeti meg, Vállalkozó jogosult a jegybanki alapkamattal egyező mértékű késedelmi kamatot felszámítani.

1. **Titoktartás**
   1. Vállalkozó tudomásul veszi, hogy a jelen szerződés szerinti feladat ellátása során tudomására jutott adatok, tények, információk tekintetében titoktartási kötelezettség terheli, mely alól jelen szerződés megszűnését követően sem mentesül. Vállalkozó a szerződés teljesítése során tudomására jutott adatokat, információkat kizárólag a Megbízó jóváhagyásával hozhatja harmadik személy vagy hatóság tudomására. A jelen szerződés alapján elkészített tanulmányok nyilvánosságra hozatalához a Megbízó előzetes írásbeli hozzájárulása szükséges.
   2. A Szerződő felek kötelesek a szerződés időtartama alatt folyamatosan, a jóhiszeműség és a tisztesség követelményeinek megfelelően, kölcsönösen együttműködni. Ennek megfelelően időben tájékoztatják egymást, nem csupán a jelen szerződésben foglaltak teljesítéséről, hanem minden olyan számottevő kérdésről, amely a szerződés teljesítésére kihatással lehet. Amennyiben bármelyik Fél megszegi a tájékoztatási és együttműködési kötelezettséget, köteles a másik Fél ebből származó kárát a szerződésszegéssel okozott károkért való felelősség általános szabályai szerint megtéríteni.
2. **Adatvédelmi rendelkezések** 
   1. A Felek rögzítik, hogy kölcsönösen betartják a hatályos magyar és európai uniós adatvédelmi szabályokat, ideértve különösen, de nem kizárólagosan az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.), valamint az Európai Parlament és a Tanács (EU) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016/679. számú rendelete (a továbbiakban: GDPR) rendelkezéseit.
   2. A Felek egybehangzóan rögzítik, hogy a GDPR 5. cikk (1) bekezdés b) pontja alapján kifejezetten jogszerűnek tekintik a jelen szerződés alapján a másik fél rendelkezésére bocsátott személyes adatoknak a másik szerződő fél általi kezelését, amely célból és mértékben ez az adatkezelés a jelen szerződés teljesítéséhez a másik félnek szükséges. A Felek kijelentik, hogy a jelen szerződésben megadott adatok a valóságnak megfelelnek, illetve harmadik személy személyhez fűződő vagy egyéb jogait, illetve jogszabály által védett érdekeit nem sértik.
   3. A Megbízott tudomásul veszi, hogy a Megrendelő az Infotv. 26. § (1), (2) bekezdései és 27. § (3a) alapján, az abban foglalat tartalommal köteles adatot szolgáltatni jelen szerződés vonatkozásában.
3. **Kapcsolattartás**
   1. A Vállakozó a megbízás időtartama alatt, a Megrendelővel előre egyeztetett időpontokban/idő intervallumban a Megrendelő rendelkezésére áll, akár személyesen, akár rövid úton, akár elektronikus úton történő kapcsolattartás során.

A Megrendelő részéről kapcsolattartó:

Név:

Telefon:

E-mail:

A Megbízott kapcsolattartója:

Név:

Telefon:

E-mail:

* 1. A Felek kötelesek a kapcsolattartás adataiban bekövetkező változásokat a másik féllel haladéktalanul közölni.

A jelen Szerződéssel kapcsolatban tett bármely jognyilatkozat, üzenet, értesítés kizárólag írásban érvényes, és csak akkor, ha az alábbi címekre eljuttatták:

Megbízó részéről: Budapest Főváros VIII. kerület Józsefvárosi Önkormányzat, 1082 Budapest, Baross u. 63-67.

Vállalkozó részéről: ….

1. **Egyéb rendelkezések**
   1. Vállalkozó kijelenti, hogy a jelen Szerződés teljesítéséhez szükséges tevékenységi kör szerepel a társaság tevékenységi körében, az 2. pont szerinti feladatok ellátáshoz szükséges szakmai hozzáértéssel rendelkezik.

Szerződő Felek kötelesek a polgári jog általános szabályainak megfelelően, jóhiszeműen és kölcsönösen együttműködve, a jelen Szerződés céljának megvalósulása érdekében eljárni; továbbá kötelesek minden ésszerű, tőlük elvárható erőfeszítést megtenni a szerződésszerű teljesítés érdekében.

* 1. Megrendelő kijelenti, hogy a Polgári Törvénykönyvről szóló 2013. évi V. tv. 8:1. § (1) bekezdés 7. pontja alapján szerződő hatóságnak minősül.
  2. Vállalkozó kijelenti, hogy Magyarországon bejegyzett, ügyleti képességgel rendelkező jogiszemély. Vállalkozó kijelenti, hogy a nemzeti vagyonról szóló törvény szerint átlátható szervezetnek minősül.

Szerződő felek kijelentik, hogy jelen Szerződést aláíró képviselőik a jogszabályok által meghatározott cégjegyzési, aláírási joggal rendelkeznek és a jelen Szerződés aláírását és teljesítését semmilyen jogszabályi, szerződésen alapuló vagy más, a Szerződő Felek bármelyikére kötelező érvényű előírás nem korlátozza, zárja ki vagy érvényteleníti.

* 1. Szerződő Felek megállapodnak, hogy jelen Szerződés bármely pontjának érvénytelensége nem befolyásolja a jelen Szerződés egyéb rendelkezéseinek érvényességét.

Amennyiben a jelen Szerződés valamely rendelkezése érvénytelennek minősülne, abban az esetben Szerződő Felek egymással jóhiszemű tárgyalásokat folytatnak annak érdekében, hogy az érvénytelen rendelkezést egy annak tartalmával érdemben megegyező érvényes rendelkezéssel váltsák fel, és a Jelen Szerződést annak megfelelően módosítják.

* 1. Szerződő Felek rögzítik, hogy jelen Szerződésük a magyar jog hatálya alá tartozik, a jelen Szerződésben nem szabályozott kérdésekben a Ptk. rendelkezéseit tekintik irányadónak.
  2. A jelen szerződés elválaszthatatlan részét képezi a szerződéskötést megelőző beszerzési eljárás valamennyi dokumentuma fizikai csatolás hiányában is.

A Felek jelen szerződést, amely összesen 8 számozott oldalból áll, elolvasták, értelmezték, és mint akaratukkal mindenben megegyezőt négy egymással egyező, eredeti példányban - melyből három példány a Megrendelőt, egy példány a Vállalkozót illeti meg - jóváhagyólag írják alá.

Budapest, 2025. …………. Budapest, 2025. ………….

|  |  |  |  |
| --- | --- | --- | --- |
| …………………………………..  **Budapest Főváros VIII. kerület Józsefvárosi Önkormányzat**  **Képviselő: Pikó András polgármester**  Megrendelő | …………………………..  Vállalkozó  **Képviselő:** | | |
| Jogi szempontból ellenőrizte: | Fedezet: 20101 | | |
| Budapest, 2025. …………………    dr. Törőcsik Edit Julianna  jegyző  nevében és megbízásából | | Budapest, 2025. ………………… |
|  | | Pénzügyileg ellenjegyzem: |
|  | |  |
| …………………………………  dr. Urbán Kristóf  Jogi Iroda  irodavezető | | …………………………………  Hopka Rita  Költségvetési és Pénzügyi Ügyosztály vezetője, gazdasági vezető |
|  |  | | |